

**Podklad k stanoveniu investičných výdavkov**

1. **Návrh technického riešenia (predmet projektu)**

**Identifikácia prevádzky, popis energetických zariadení, návrh technického riešenia**

Žiadateľ uvedie stručný popis prevádzky, **popíše technológiu súčasného zariadenia a navrhovaného technického riešenia a jeho vplyv na úspory primárnych energetických zdrojov**. Ďalej uvedie relevantné informácie týkajúce sa právnych aspektov prevádzkovania existujúcich a navrhovaných energetických zariadení s dôrazom na plnenie požadovaných predpisov v oblasti ochrany životného prostredia. V rámci toho uvedie najmä:

* primárnu energetickú spotrebu energetických a technologických zariadení;[[1]](#footnote-1)
* základné ročné energetické bilancie v členení podľa jednotlivých foriem energie (ak relevantné);
* posúdenie súladu projektu so Smernicou EP a Rady (EÚ) 2018/2001/ES o podpore využívania energie z obnoviteľných zdrojov energie prostredníctvom zvýšeného výkonu zariadení na využívanie obnoviteľných zdrojov energie (ak relevantné);
* posúdenie súladu projektu so Smernicou EP a Rady (EÚ) 2012/27/EÚ o energetickej efektívnosti;
* posúdenie súladu projektu so zákonom č. 309/2009 Z. z. o podpore obnoviteľných zdrojov energie a vysoko účinnej kombinovanej výroby a o zmene a doplnení niektorých zákonov o podpore obnoviteľných zdrojov energie v znení neskorších predpisov (ak relevantné);
* posúdenie súladu projektu so Smernicou EP a Rady (EÚ) 2015/2193 o obmedzení emisií určitých znečisťujúcich látok do ovzdušia zo stredne veľkých spaľovacích zariadení;
* posúdenie súladu projektu s Nariadením Komisie (EÚ) 813/2013, ktorým sa vykonáva smernica Európskeho parlamentu a Rady 2009/125/ES, pokiaľ ide o požiadavky na ekodizajn tepelných zdrojov na vykurovanie priestoru a kombinovaných tepelných zdrojov;
* posúdenie súladu projektu s Nariadením Komisie (EÚ) 2015/1189, ktorým sa vykonáva smernica Európskeho parlamentu a Rady 2009/125/ES, pokiaľ ide o požiadavky na ekodizajn kotlov na tuhé palivo;
* posúdenie súladu projektu so Stratégiou pre redukciu PM10;
* množstvo vyprodukovaných emisií energetických zariadení vrátane posúdenia súladu existujúceho stavu energetických zariadení s Vyhláškou Ministerstva životného prostredia Slovenskej republiky č. 410/2012 Z. z. ktorou sa vykonávajú niektoré ustanovenia zákona o ovzduší.

Ďalej uvedie aj:

* popis súladu prevádzky predmetného zariadenia s požiadavkami platnej a účinnej legislatívy, resp. budúcej normy Únie.

1. **Návrh alternatívneho technického riešenia (kontrafaktuálna investícia)**

**Kontrafaktuálna investícia** predstavuje výdavky na technicky porovnateľnú technológiu (investíciu), ktorú by žiadateľ vierohodne realizoval aj bez pomoci.

**Kontrafaktuálna investícia v prípade inštalácie dodatočného vybavenia**

Ak **v prípade inštalácie dodatočného vybavenia k existujúcemu zariadeniu**, za splnenia všetkých relevantných podmienok, možno považovať výšku výdavkov na kontrafaktuálnu investíciu za nulovú, žiadateľ doplní stanovisko vypracované odborne spôsobilou osobou[[2]](#footnote-2) o ďalšie údaje najmä o vyjadrenie k otázke realizácie projektu v prípade absencie pomoci, o údaje technických parametroch súčasnej prevádzky existujúceho zariadenia, údaje o finančnom vyjadrení úspor PEZ počas obdobia životnosti zariadenia atď.

**Kontrafaktuálna investícia v ostatných prípadoch**

**V ostatných prípadoch žiadateľ podrobne popíše technické parametre** alternatívneho riešenia ako technicky porovnateľnej technológie, ktorú by vierohodne realizoval aj bez pomoci,[[3]](#footnote-3) a ktorá je menej energeticky efektívna v porovnaní s predkladaným projektom. Technicky porovnateľná investícia je investícia, ktorá má rovnaký tepelný výkon ako predmet projektu.

Zároveň **podrobne zdôvodní z technického ako aj finančného hľadiska výber typu kontrafaktuálnej investície**, ktorá by sa uskutočnila v prípade neposkytnutia pomoci. Žiadateľ napr. uvedie dôvody na základe ktorých by v prípade absencie pomoci udržiaval existujúce zariadenie prevádzkyschopné a nenahradil ho novým zariadením. Tieto dôvody musia byť posúdené z technického ako aj finančného hľadiska a obsahovať údaje o technických parametroch a výdavkoch, ktoré viedli žiadateľa k výberu typu kontrafaktuálnej investície.

**Žiadateľ - veľký podnik** je za účelom preukázania stimulačného účinku a hodnovernosti kontrafaktuálnej investície povinný **predložiť aktuálne a vierohodné listinné dôkazy**. Ako listinné dôkazy môžu slúžiť napr. oficiálne dokumenty predstavenstva, správy úverového výboru, finančné správy, interné podnikateľské plány, stanoviská odborníkov a iné štúdie týkajúce sa investičného projektu, ktorý sa posudzuje. Taktiež je možné preukázať stimulačný účinok ďalšími údajmi, ako sú napr. informácie o prognózach dopytu, prognózach nákladov, finančných prognózach, dokumenty, ktoré boli predložené investičnému výboru a v ktorých sú prezentované rôzne investičné scenáre, alebo dokumenty poskytnuté finančným inštitúciám.

**Upozornenia:**

Kontrafaktuálna investícia má byť technicky realizovateľná, spĺňať všetky potreby žiadateľa na výkon jeho podnikateľskej činnosti pri využívaní bežne dostupných (konvenčné) technologických postupov pri rešpektovaní legislatívnych požiadaviek. Jej cieľom je zabezpečiť dosahovanie zisku vie príjemca zabezpečiť jej financovanie bez potreby spolufinancovania z nenávratných verejných zdrojov.

**Pomoc nesmie slúžiť na krytie výdavkov na činnosti, ktoré by podniku vznikli v každom prípade** (napr. v rámci investície, kde je časť výdavkov určená na bežnú údržbu a výmenu častí a komponentov existujúceho zariadenia, ktoré sú normálne vykonávané počas životnosti zariadenia ako bežná a nevyhnutná súčasť podnikateľských aktivít). Stanovením kontrafaktuálneho scenára sa zabezpečí, že výdavky súvisiace s aktivitami podniku, ktoré by podniku vznikli v každom prípade, nebudú financované prostredníctvom nenávratného finančného príspevku, ale podnik ich bude financovať prostredníctvom vlastných zdrojov.

1. **Porovnanie technických a environmentálnych parametrov[[4]](#footnote-4)**

|  |  |  |  |  |  |  |  |
| --- | --- | --- | --- | --- | --- | --- | --- |
| Technické parametre | |  | |  | |  | |
| **Parametre** | | **Merná jednotka** | | **Kontrafaktuálny scenár** | | **Projekt** | |
| Inštalovaný tepelný príkon | | MW | |  | |  | |
| Inštalovaný elektrický príkon | | MW | |  | |  | |
| Inštalovaný tepelný výkon | | MWt | |  | |  | |
| Inštalovaný elektrický výkon | | MWe | |  | |  | |
| Ročná výroby elektriny | | MWh/rok | |  | |  | |
| Ročná výroby tepla | | MWh/rok | |  | |  | |
| ... | |  | |  | |  | |
|  | | | | | | | |  |  |  |
| Environmentálne parametre |  | |  | |  | |  |
| **Znečisťujúca látka** | **Merná jednotka** | | **Úrovne emisií** | | | | |
| **Súčasný stav** | | **Stav požadovaný EÚ predpismi[[5]](#footnote-5)** | | **Navrhovaný stav podľa projektu** |
| Ročná produkcia TZL | kg/rok | |  | |  | |  |
| Ročná produkcia PM10 | kg/rok | |  | |  | |  |
| Ročná produkcia SO2 | kg/rok | |  | |  | |  |
| Ročná produkcia NOX | kg/rok | |  | |  | |  |
| Ročná produkcia CO | kg/rok | |  | |  | |  |
| Ročná produkcia CO2 | t ekviv. CO2 | |  | |  | |  |
| Ročná produkcia VOC  (Prchavé org. zlúčeniny) | kg/rok | |  | |  | |  |
| ... |  | |  | |  | |  |

*Pozn.: Žiadateľ uvádza ďalšie relevantné informácie k technickým a environmentálnym parametrom v rámci jednotlivých buniek tabuľky, resp. v texte pod tabuľkou s odkazom na príslušnú bunku tabuľky.*

1. Zákon č. 321/2014 Z. z. o energetickej efektívnosti a o zmene a doplnení niektorých zákonov v znení neskorších predpisov. [↑](#footnote-ref-1)
2. V zmysle odseku B bodu 1.4 prílohy č. 8, kapitoly 3.1 Príručky pre žiadateľa. [↑](#footnote-ref-2)
3. Tam, kde sa v texte používa pojem „pomoc“, rozumie sa ním „nenávratný finančný príspevok“. [↑](#footnote-ref-3)
4. Ustanovené technické a environmentálne parametre predstavujú minimálny rozsah parametrov; žiadateľ doplní ďalšie parametre podľa predmetu projektu. [↑](#footnote-ref-4)
5. Platnými alebo účinnými v čase realizácie projektu. [↑](#footnote-ref-5)